У Вікіпедыі ёсць артыкулы пра іншых асоб з прозвішчам Андэрсан.

**Сафі Жанжамбр Андэрсан** (англ.: Sophie Gengembre Anderson; 1823, Парыж — 10 сакавіка1903, Карнуол) — англійская мастачка, якая спецыялізавалася ў жанры партрэта, пераважна жанчын і дзяцей у асяроддзі сельскай мясцовасці. Яна пачынала сваю кар’еру літографам і мастаком партрэтаў, супрацоўнічала з мастаком Уолтарам Андэрсанам. Яе карціны выстаўляліся ў Каралеўскай Акадэміі мастацтваў, Таварыстве Брытанскіх мастакоў і многіх рэгіянальных галерэях.

Біяграфія
---------

Сафі нарадзілася ў Парыжы ў 1823 годзе. Бацькамі мастачкі былі парыжскі архітэктар Шарль Жанжамбр і яго жонка, англічанка Марыянна Фэрэй. Яны жылі ў Парыжы ў першыя гады жыцця Сафі, дзе яе бацька быў знаёмы з мастакамі і акцёрамі, такімі як Франсуа-Жозэф Тальма. У 1830 годзе бацька быў паранены ў ходзе падзей Французскай рэвалюцыі, і сям’я перабралася ў Лондан, дзе Шарль Жанжамбр працаваў архітэктарам у Шарля Фур’е. Пасля гэтага яны вярнуліся ў Францыю.

У семнаццаць гадоў у Сафі з’явілася цікавасць да мастацтва, калі ў горадзе пабываў вандруючы мастак-партрэтыст. Яна атрымала добрую хатнюю адукацыю, а ў 1843 годзе вучылася ў мастака Шарля Штейбена. Сям’і прыйшлося пераехаць у ЗША, ратуючыся ад рэвалюцыі 1848 года. У пачатку яны жылі ў Цынцынаці ў штаце Агая, затым — у Манчэстэры ў штаце Пенсільванія. Там яна працавала ў кампаніі Louis Prang & Co, дзе рабіла каляровыя літаграфіі.

У 1851 чатыры яе ілюстрацыі ўвайшлі ў зборнік «Гістарычныя калекцыі Вялікага Западу» (*Historical Collections of the Great West*). Таксама яна супрацоўнічала з мастаком Уолтэрам Андэрсанам над серыяй партрэтаў амерыканскіх пратэстанцкіх епіскапаў. Некаторы час пасля гэтага яны ажаніліся ў Манчэсцеры.

У 1854 годзе Андэрсаны пераехалі ў Лондан, дзе Сафі выстаўляла свае карціны ў Каралеўскай акадэміі Мастацтваў і Таварыстве Брытанскіх мастакоў.

У 1858 годзе яны пераехалі ў Нью-Ёрк, а каля 1863 — вярнуліся ў Лондан. У 1871, каб паправіць здароўе, пераехалі на італьянскі востраў Капры, дзе жылі на Віле Кастэла і ладзілі творчыя вечары, куды запрашалі многіх вядомых мастакоў таго часу (Фрэдэрык Лейтан, Джон Сінгэр Сарджэнт, Эдуар Сэн).

У 1894 пара пераехала ў Англію, у горад Корнуал. Уолтар Андэрсан памёр 11 студзеня 1903 года, і праз два месяцы, 10 сакавіка памерла і Сафі. Пахавана на могілках Свонвейл разам з мужам.

Галерэя
-------

* Партрэт маладой дзяўчыныПартрэт маладой дзяўчыны
* Жалейка пастухаЖалейка пастуха
* Маладая дзяўчына робіць прычоскуМаладая дзяўчына робіць прычоску
* Лэдзі ЭлейнЛэдзі Элейн
* Каханне ў туманеКаханне ў тумане
* ТурчыкТурчык
* Партрэт феіПартрэт феі
* Песня жаўрукаПесня жаўрука
* Не пагуляць сённяНе пагуляць сёння
* Пачакайце мянеПачакайце мяне
* Восеньская прынцэсаВосеньская прынцэса
* Пасля землятрусуПасля землятрусу

Зноскі
------

1. ↑   Праверана 22 жніўня 2017.
2. ↑  Sophie Gengembre Anderson — 2008.<a href='https://wikidata.org/wiki/Track:Q18558540'></a>
3. 1 2  Database of Salon Artists Праверана 4 ліпеня 2023.<a href='https://wikidata.org/wiki/Track:Q21055004'></a>
4. ↑  Stewart, Brian; Cutten, Mervyn (1997). *The Dictionary of Portrait Painters in Britain up to 1920*. Antique Collectors' Club. ISBN 1-85149-173-2.
5. ↑  Clayton, Ellen Creathorne (1876). *English Female Artists*. London: Tinsley Brothers. pp. 7-9.
6. 1 2  Haverstock, Mary Sayre; Vance, Jeannette Mahoney; Meggitt, Brian L. (2000). *Artists in Ohio, 1787—1900: A Biographical Dictionary*. Kent State University Press. p. 329. ISBN 978-0-87338-616-6.
7. ↑  «Sophie Gengembre Anderson». *Cornwall Artists Index*.
8. ↑  Stewart, Brian; Cutten, Mervyn (1997). *The Dictionary of Portrait Painters in Britain up to 1920*. Antique Collectors' Club. ISBN 1-85149-173-2.
9. ↑  «Sophie Anderson». *Falmouth Art Gallery*.


| ?Сафі Жанжамбр Андэрсан — продкі |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | Сафі Жанжамбр Андэрсан |  | Коломб Жанжамбр[d] |  | Philippe Gengembre[d] |  |
|  |  |  |  |
|  |  |  |  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Тэматычныя сайты | Internet Speculative Fiction Database · RKDartists |
| Слоўнікі і энцыклапедыі | Оксфардскі біяграфічны |
| 

| Нарматыўны кантроль |
| --- |
| GND: 1097616347 · ISNI: 0000 0000 6706 0017 · LCCN: nr94021538 · SUDOC: 241575435 · VIAF: 39259699, 612146151950505211058 · ULAN: 500011301 |

 |